b'\n_START_ARTICLE_\nMoto (Pr\xc3\xa4tk\xc3\xa4hiiret)\n_START_SECTION_\nHahmo\n_START_PARAGRAPH_\nMotolla on kaksi veljest\xc3\xa4 Turbo ja Vinski. Moto on Pr\xc3\xa4tk\xc3\xa4hiirist\xc3\xa4 vahvin ja tunteellisin ja h\xc3\xa4nen perheest\xc3\xa4\xc3\xa4n tiedet\xc3\xa4\xc3\xa4n eniten. H\xc3\xa4nell\xc3\xa4 on siskonpoika Miihkali, joka on kovaa vauhtia kasvamassa samanlaiseksi vapaustaistelijaksi, kuin enonsa. _NEWLINE_Kuten muut "veljens\xc3\xa4", my\xc3\xb6s Moto haavoittui pahasti Marsissa k\xc3\xa4ydyss\xc3\xa4 sodassa. H\xc3\xa4n menetti oikean k\xc3\xa4tens\xc3\xa4, vasemman silm\xc3\xa4ns\xc3\xa4 ja palan oikeanpuoleisesta etuhampaastaan. Tohtori Nuikki asensi h\xc3\xa4nelle robottimaisen k\xc3\xa4den, jossa on laserase. Nuikin tarkoitus oli tehd\xc3\xa4 Motosta, Turbosta ja Vinskist\xc3\xa4 parhaat sotilaat plutolaisille, mutta he onnistuivat karkaamaan. Koska he pakenivat, ei Nuikki ehtinyt asentaa Motolle t\xc3\xa4m\xc3\xa4n toista silm\xc3\xa4\xc3\xa4 ja sen takia h\xc3\xa4nell\xc3\xa4 on silm\xc3\xa4lappu. Nuikin s\xc3\xa4\xc3\xa4d\xc3\xb6ksien takia Moton oikean puoleinen silm\xc3\xa4 alkaa hehkua, kun h\xc3\xa4n suuttuu.\n_START_SECTION_\nTausta ja sukulaiset\n_START_PARAGRAPH_\nMotosta tuli hyvin nuorena Marsin vapaustaistelija, jonka ryhm\xc3\xa4n perusti Kenraali Rontti, kun Marsin hallituksesta tuli korruptoitunut. H\xc3\xa4nest\xc3\xa4 tuli erityisesti Turbon, Moton ja Vinskin mentori. Moton tunnettuja sukulaisia on muutama, joista h\xc3\xa4nen harmaaturkkinen \xc3\xa4itins\xc3\xa4 on l\xc3\xa4hes joka lauseessa, jonka Moto on sanonut sananlaskuissaan. \xc3\x84itins\xc3\xa4 ei kuitenkaan esiinny kuin kerran 3. kauden viimeisess\xc3\xa4 jaksossa hetkellisesti. H\xc3\xa4nell\xc3\xa4 on my\xc3\xb6s isosisko, jonka nime\xc3\xa4 ei tiedet\xc3\xa4, mutta h\xc3\xa4nell\xc3\xa4 on kaksi lasta. Toinen heist\xc3\xa4 on ruskeaturkkinen ja vaalea hiuksinen tytt\xc3\xb6 Primer, jonka veli Miihkali on rohkea ja nero tietokoneiden k\xc3\xa4sittelyss\xc3\xa4, sek\xc3\xa4 tulevaisuuden vapaustaistelija.\n_START_SECTION_\nMoton moottoripy\xc3\xb6r\xc3\xa4\n_START_PARAGRAPH_\nMoton ensimm\xc3\xa4inen moottoripy\xc3\xb6r\xc3\xa4 oli kaksipy\xc3\xb6r\xc3\xa4inen, johon on asennettu useita erikoisuuksia, joita normaalissa pr\xc3\xa4tk\xc3\xa4ss\xc3\xa4 ei ole. Se sis\xc3\xa4lt\xc3\xa4\xc3\xa4 useita laseraseita, rakettimoottorit, k\xc3\xb6yden ja teko\xc3\xa4lyn, jonka avulla se pystyy tulemaan omistajansa luoksen, kun sit\xc3\xa4 kutsutaan. Vuoden 2006 sarjassa Moton uudistettu pr\xc3\xa4tk\xc3\xa4 on kolmipy\xc3\xb6r\xc3\xa4inen.'